Hugtakandi søga um ein tólv ára gamlan drong og besta vin hansara-tomu vaskibjørnina Knassa. Vit eru saman við teimum, tá ið teir reika um í oyðimørkini í Wisconsin og uppliva mangt spennandi og forvitnisligt. Eisini hoyra vit um ymiskt, ið pápin og drongurin havast at heima á garðinum. Mamman er deyð, og eldri systkini eru flutt heimanífrá, so drongurin, Sterling, ger sum honum lystir, tí pápin er ofta burtur í handilsørindum. Søgan um drongin, pápan og Knassa, sum gjørdi Sterling North heimskendan, er avbera væl skrivað og hugtekur lesarar í øllum aldri. Bókin er eisini gjørd til film.